કોર્પોરેશનના હેલ્થ ખાતા દ્વારા અગામી ૫મી જુન પર્યાવરણ દિને પ્લાસ્ટિક સામે ઝુંબેશ શરૂ કરવામાં આવશે જેમાં ૪૦ માઇક્રોનથી નીચેના પ્લાસ્ટિકની થેલી કે અન્ય પ્રકારના પ્લાસ્ટિક વેચનારા સામે કડક કાર્યવાહી કરાશે. મ્યુનિ. દ્વારા શહેરમાં પીવાના પાણીના પાઉચ, પ્લાસ્ટિકના કપ અન્ય પ્રકારના ખાદ્ય વસ્તુઓમાં વપરાતાં તમામ પ્રકારના પ્લાસ્ટિક ઉપર પ્રતિબંધ મુકવાની વિચારણા ચાલી રહી છે જેની માટે કાયદાકીય માર્ગદર્શન મેળવવામાં આવી રહ્યું છે તે અંગે વિશ્વ પર્યાવણ દિને જાહેરાત થાય તેવી શક્યતા છે.